text: Kvindelandsholdet trækker fuldt hus i Horsens
  24 august 2017 kl. 03.46
  De danske EM-sølvvindere med bl.a. Sanne Troelsgaard og Stina Lykke Petersen trækker fuldt hus, når de fredag den 15 september møder Holland i en reprise af EM-finalen på Casa Arena i Horsens.
  Dansk Boldspil-Union (DBU) melder allerede nu udsolgt til kampen.
  Det vil sige, at 9.400 tilskuere møder op, når Danmarks kvindelige fodboldlandshold fredag 15. september skal forsøge at få revanche for nederlaget til Holland i EM-finalen i Enschede. Danmark tabte 6. august 2-4 til Holland i EM-finalen. 
  Kampen mod Holland er sidste forberedelse , inden Danmark 19. september spiller ude mod Ungarn i VM-kvalifikationen. Her er Danmark i gruppe med Sverige, Ukraine, Kroatien og Ungarn.
  Denne gang er der dømt rød-hvide tribuner over hele linjen! #DANHOL #ViSkalVidere #EMrevanche #udsolgt pic.twitter.com/HidBRzc3w1
  
  